EkBass/fiwiki-20250220-pages-articles huggingface dataset:
Rakas varkaani

Rakas varkaani on William Markuksen ohjaama suomalainen komediaelokuva vuodelta 1957. Elokuvassa varkaiden elämää tutkivan psykologian dosentti Leopold Tisdallin (Pentti Siimes) tyttöystävä on oikeasti kleptomaani Lissie (Elina Pohjanpää), joka houkuttelee Leopoldinkin alamaailmaan. Lissiellä on myös tyhmä apuri Kaaleppi (Armas Jokio). Elokuvan kuvauksissa vuonna 1956 Pentti Siimes ja Elina Pohjanpää menivät oikeasti naimisiin. Jo valmiiksi saatua elokuvaa jouduttiin vielä muuttamaan, sillä Elokuvatarkastamo olisi muuten langettanut sille moraaliongelmien vuoksi 30 prosentin rangaistusveroluokan. Ratkaisuksi ohjaaja lisäsi elokuvan loppuun kohtauksen, jossa Lissie ja Kaaleppi menevät vapaaehtoisesti vankilaan.Muut tiedot, Elonet.fi, 9.4.2013 Lissien suihkukohtauksessa Elina Pohjanpäällä on sijaisnäyttelijä. ==Arviot== Aikalaiskriitikoilta elokuva sai paljon kiitosta, mutta katsojat eivät siitä innostuneet, vaan katsojamäärät jäivät vähäisiksi.Aikalaisarviot, Elonet.fi, 9.4.2013 Televisioesitysten yhteydessä julkaistussa kritiikissä elokuvaa sanottiin ilmavaksi hupailuksi, ja sitä pidettiin epäloogisuuksilla leikittelevyytensä vuoksi viehättävänäkin.Päivän elokuvia, Tv-maailma, 49/2011 sivu 21 Käsikirjoitusta tosin eräs kriitikko pitää väkinäisenä, ja itse elokuvan pitävät hänen mukaansa pystyssä pääosien esittäjät.Arto Pajukallio, Elokuvat, Helsingin Sanomat 14.12.2011, sivu D 11 ==Näyttelijät== ==Lähteet== ==Aiheesta muualla== * Luokka:Suomalaiset komediaelokuvat Luokka:Suomalaiset mustavalkoelokuvat Luokka:Vuoden 1957 suomalaiset elokuvat Luokka:William Markuksen ohjaamat elokuvat
Rhein-Neckar-Kreis

Rhein-Neckar-Kreis on piirikunta Baden-Württembergin osavaltiossa Saksassa. Se sijaitsee osavaltion luoteisosassa Karlsruhen hallintopiirissä Heidelbergin kaupungin ympärillä. Nimensä piirikunnalle antavat joet Rein ja Neckar. Piirikunnassa asui kesäkuun 2021 lopussa 548 533 asukasta. Rhein-Neckar-Kreis on asukasmäärältään Baden-Württembergin suurin piirikunta. Se perustettiin vuoden 1973 piirikuntauudistuksen yhteydessä. == Maantiede == Rhein-Neckar- Kreis rajoittuu luoteessa Mannheimin kaupunkiin, pohjoisessa Hessenin osavaltioon kuuluviin Kreis Bergstraßen ja Odenwaldkreisin piirikuntiin sekä idässä, kaakossa ja etelässä Baden-Württembergiin kuuluviin Neckar-Odenwald- Kreisin, Heilbronnin ja Karlsruhen piirikuntiin. Lännessä Reinjoki muodostaa Rhein-Neckar-Kreisin ja Rheinland-Pfalzin osavaltioon kuuluvan Speyerin kaupungin ja Rhein-Pfalz-Kreisin piirikunnan välisen rajan. Heidelbergin kaupunki on melkein kokonaan Rhein-Neckar-Kreisin alueen ympäröimä kuulumatta itse siihen. Kuitenkin piirikunnan hallinto sijaitsee Heidelbergissä. Rhein- Neckar-Kreisin alue kuuluu historialliseen Kurpfalzin maakuntaan. Nykyään piirikunta muodostaa yhdessä muiden Baden-Württembergiin, Rheinland-Pfalziin ja Hesseniin kuuluvien piirikuntien ja kaupunkien kera niin sanotun Rein- Neckar-kolmion (Rhein-Neckar-Dreieck) metropolialueen, jossa asuu yhteensä noin 2,4 miljoonaa ihmistä. Rhein-Neckar-Kreisin alueen läntinen osa kuuluu alavaan Reinin laaksoon, itäinen osa sen sijaan Odenwaldin vuorialueeseen. Neckarjoki virtaa itä-länsi-suuntaan piirikunnan läpi ja suistuu Mannheimin kohdalla Reiniin. == Kunnat ja kaupungit == Rhein-Neckar-Kreisiin kuuluu 54 kuntaa, joita 17 on kaupunkeja. Asukasluvut 30. kesäkuuta 2021. Kaupungit *Eberbach (14 318) *Eppelheim (15 223) *Hemsbach (11 718) *Hockenheim (21 576) *Ladenburg (11 956) *Leimen (26 885) *Neckarbischofsheim (4 060) *Neckargemünd (13 313) *Rauenberg (8 766) *Schönau (4 428) *Schriesheim (14 910) *Schwetzingen (21 560) *Sinsheim (35 469) *Waibstadt (5 640) *Walldorf (15 498) *Weinheim (45 272) *Wiesloch (26 582) Kunnat *Altlußheim (6 223) *Angelbachtal (5 125) *Bammental (6 603) *Brühl (14 229) *Dielheim (9 053) *Dossenheim (12 508) *Edingen-Neckarhausen (14 083) *Epfenbach (2 392) *Eschelbronn (2 675) *Gaiberg (2 375) *Heddesbach (467) *Heddesheim (11 807) *Heiligkreuzsteinach (2 608) *Helmstadt-Bargen (3 857) *Hirschberg an der Bergstraße (9 850) *Ilvesheim (9 277) *Ketsch (13 005) *Laudenbach (6 439) *Lobbach (2 350) *Malsch (3 497) *Mauer (4 091) *Meckesheim (5 182) *Mühlhausen (8 720) *Neidenstein (1 731) *Neulußheim (7 125) *Nußloch (11 254) *Oftersheim (12 282) *Plankstadt (10 350) *Reichartshausen (2 100) *Reilingen (7 848) *Sandhausen (15 363) *Schönbrunn (2 879) *Spechbach (1 719) *St. Leon- Rot (13 823) *Wiesenbach (3 130) *Wilhelmsfeld (3 154) *Zuzenhausen (2 185) == Lähteet == == Aiheesta muualla == * Piirikunnan kotisivut *
Kello (saari)

Kello on saari Perämerellä Raahen kaupungin edustalla. Se sijaitsee Isolahden suulla Pikku-Kraaselin saaren luoteispuolella noin kaksi kilometriä länteen Raahen venesatamasta. Saarella on Raahen sataman väylien linjataulu. Luokka:Raahen saaret
Sointula (kaupunginosa)

Sointula on Valkeakosken 15. kaupunginosa itäisessa osassa kaupunkia. Sointulassa on Innalantien ja Sointulantien ympäröimä ostoskeskuksen ja päivänkodin alue. Riippusiltojen lenkki kulkee Sointulan kautta. Riippusillat myös kuuluvat Sointulaan. Sointula sijaitsee veden lähellä. Sointula on hieman eristyksissä muusta kaupungista. Se sijaitsee Valkeakoskelta lähdettäessä Pälkäneentietä pitkin Pälkäneelle. Sointulaa rajoittaa etelässä Lumikorven teollisuusalue sekä idässä, lännessä ja pohjoisessa Mallasvesi. Apian leirintäalue sijaitsee Sointulan vieressä, ja Kirjaslampi sen luoteispuolella. Kirjaslammella on myös Kirjaslammen lava, jossa järjestetään tansseja kesäisin. Innalan- ja Sointulantiellä sijaitsee kerrostalo-asuntoja ja Sointulan perällä on omakoti- ja rivitaloalue. ==Lähteet== Luokka:Valkeakosken kaupunginosat Luokka:Suomen lähiöt
Pena

Pena voi tarkoittaa seuraavia: == Sukunimenä == * Afonso Pena (1847–1909), Brasilian presidentti 1906–1909. * Alano Maria Pena (s. 1935), brasilialainen katolinen arkkipiispa. * Aloísio Jorge Pena Vitral (s. 1955), brasilialainen katolinen piispa. * Angel Pena, venezuelalainen lentopalloilija. * Cristiano Portela de Araújo Pena (1913–2000), brasilialainen katolinen piispa. * Danny Pena (s. 1968), yhdysvaltalainen jalkapalloilija. * Marius Pena (s. 1985), romanialainen jalkapalloilija. * Michael Pena, yhdysvaltalainen elokuvanäyttelijä. * Paul Pena (1950–2005), yhdysvaltalainen laulaja. == Muita merkityksiä == *Palácio Nacional da Pena, palatsi Sintrassa, Portugalissa * Pena, Kasevan esittämä kappale *Pena, oik. Renivaldo Pereira de Jesus (s. 1974), brasilialainen jalkapalloilija. * Pena Voi olla myös nimi. == Katso myös == * Peña
Baby Sweetcorn

Baby Sweetcorn on porilainen pop-yhtye. == Julkaisut == === Albumit === * Coming Up as the Night Comes Down (omakustanne 2001) * Ghosts and Sunsets (Tulva 2005) * New Low (Karkia Mistika Records 2006) * Cyborg (Way Beyondo Records 2017) * He Laughs He Learns He Loves (Way Beyondo Records 2019) * Beyond The Rain (Way Beyondo Records 2021) === Kokoelmat === * Idle Lays (Saunakamari Kasetit 2015) === Singlet ja EP:t === * Rosary Principle EP (Tulva 2002) * Small Hour Drama b/w Heart of Gold 7" (Karkia Mistika Records 2002) * There and Not Dare 7" EP (Kevyt Nostalgia Records 2003) * Plastic Jesus on a Car Dashboard / Modern Saints (Way Beyondo Records 2020) * Island Song (Way Beyondo Records 2020) * Hidden (Way Beyondo Records 2020) * Slow Fade (Way Beyondo Records 2020) == Aiheesta muualla == * Virallinen kotisivu * Luokka:Suomalaiset rockyhtyeet
Tukianjärvi

Tukia on järvi, joka sijaitsee Savonlinnassa ja Heinävedellä. Järven etelä- ja länsipuolella sijaitsee Leivolan ja koillispuolella Tetrivaaran kylät. Tukian pinta-ala on 121,6 hehtaaria ja sillä on kolme saarta, jotka sijaitsevat järven eteläosassa. Suurin saari on Kalmosaari, joka on 260 metriä pitkä ja 130 metriä leveä. Järven rantaviivan pituus on 15,5 kilometriä ja sen rannat ovat pääosin metsämaata. Etelärannalla on peltoja. Järvellä on noin neljä taloa ja viisi vapaa-ajan asuntoa. Savonlinnan ja Heinäveden välinen kunnanraja kulkee järven pohjoisosan halki, mutta suurin osa järvestä kuuluu Savonlinnaan. Järvi sijaitsee Vuoksen vesistössä (vesistöaluetunnus 04) Oriveden–Pyhäselän alueen (04.3) Oriveden alueella (04.31), jonka Säimenenjoen valuma-alueeseen (04.313) se kuuluu. Järven vedenpinnankorkeus on 94,2 mpy. Järvi laskee sen eteläpäästä lähtevää jokea pitkin Säimeneen. Laskuojan pituus on 1,4 kilometriä ja pudotus 14,9 metriä. Tukian laskujoessa sijaitsi 1800-luvulla mylly sekä vielä nykyäänkin nähtävissä olevia puun uittoon liittyviä rännejä. == Lähteet == Luokka:Heinäveden järvet Luokka:Savonlinnan järvet Luokka:Oriveden–Pyhäselän alue Luokka:Savonranta
Hoikkarölli

Hoikkarölli (Agrostis clavata) on röllien sukuun kuuluva heinäkasvi. Suomessa laji oli aiemmin vaarantunut, mutta vuoden 2019 uhanalaisuusarvioinnissa se luokiteltiin silmälläpidettäväksi. == Ulkonäkö ja koko == Hoikkarölli kasvaa 30–70 senttimetriä korkeaksi. Kasvi on monikortinen; korret ovat pystyjä tai kohenevia. Lehdet ovat litteät, viitisen millimetriä leveät ja vaalean vihreät. Ylimmän korsilehden kieleke on 1,3–2,5 mm pitkä. Kukinto on laaja, pitkähaarainen, niukkatähkyläinen ja 8–25 cm pitkä röyhy. Ulkohelve on vihneetön, sisähelve puuttuu tai on hyvin pieni. Hoikkarölli heilimöi kesä- heinäkuussa. Laji on yksivuotinen tai lyhytikäinen monivuotinen kasvi.Retkeilykasvio 1998, s. 608. Hoikkarölli muistuttaa suuresti rikkarölliä (A. scabra) ja nurmirölliä (A. capillaris).Den virtuella floran: Köseven Viitattu 15.12.2009.Raatikainen & Ulvinen 1997, s. 48–49. == Levinneisyys == Hoikkarölli on pohjoinen, mantereisen ilmaston kasvi, jota tyypillisesti tavataan taigametsäalueella. Levinneisyysalue ulottuu Keski-Ruotsista ja -Suomesta hyvin laikuttaisena läpi Venäjän Itä-Siperiaan, Kamtšatkaan ja Japaniin asti. Lajia tavataan myös Pohjois-Amerikan puolella Alaskassa. Suomessa hoikkarölliä on tavattu hajanaisella alueella Uudeltamaalta ja Hämeestä läpi Keski- ja Itä-Suomen Etelä-Lappiin saakka noin 40 kasvupaikalta. Runsaimmin sitä kasvaa Pohjois-Savossa, Kainuussa ja Etelä-Lapissa. Laji löydettiin Suomesta ensimmäisen kerran vuonna 1901 Maaningan Korkeakoskelta.Lampinen, R. & Lahti, T. 2009: Kasviatlas 2008. Helsingin Yliopisto, Luonnontieteellinen keskusmuseo, Kasvimuseo, Helsinki. Kasviatlas 2008: Hoikkaröllin levinneisyys Suomessa Viitattu 15.12.2009. == Elinympäristö == Hoikkarölli kasvaa lehdoissa purojen, jokien ja lähteiden ympärillä sekä kosteissa kuusikoissa. Sitä tavataan myös ihmisen muokkaamassa ympäristössä polkujen ja teiden varsilla, ojissa, metsäkoneiden urissa ja hakkuuaukioiden aurausvaoissa. Laji on muuttunut harvinaisemmaksi luontaisilla kasvupaikoillaan metsätalouden tehostumisen tuhotessa sen kasvupaikkoja. Ihmisen luomissa kasvupaikoissa hoikkarölli esiintyy yleensä vain lyhyen aikaa, vaikka saattaa muodostaa monen hehtaarin kasvustoja.Suomen ympäristö 593, s. 24 (Pdf-tiedosto) == Uhanalaisuus == Nykyään vain pieni osa hoikkaröllin esiintymisistä on täysin luonnontilaisia. Hoikkaröllin havaituista esiintymisistä vuoden 1990 jälkeen 16% on suojeltu. Laji on uhanalainen Leningradin alueella ja Karjalan tasavallassa.Suomen uhanalaiset kasvit s. 32 == Lähteet == * Raatikainen, Mikko & Ulvinen, Tauno: Hoikkaröli. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 48–49. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * === Viitteet === == Aiheesta muualla == * Kasviatlas 2020: Hoikkaröllin levinneisyys Suomessa. * ITIS: Agrostis clavata * United States Department of Agriculture (USDA): Agrostis clavata * Flora of China: Agrostis clavata Luokka:Röllit
Käyttäjätilien valvonta

Käyttäjätilien valvonta eli UAC (engl. User Account Control) on Windows Vistan ja Windows 7:n tarjoama turvaominaisuus. UACin tavoitteena on parantaa Windowsin tietoturvaa rajoittamalla ohjelmistojen oletusoikeuksia, kunnes ylläpitäjä hyväksyy ohjelmistolle korkeammat oikeudet järjestelmään. Täten ainoastaan luotetut ohjelmat saavat täydet oikeudet järjestelmään ja esimerkiksi haittaohjelmat eivät pääse vahingoittamaan järjestelmää. UAC on saanut paljon haukkuja tietokoneenkäyttäjien keskuudessa, tästä syystä siitä on yritetty tehdä vähemmän ärsyttävä. UAC on mahdollista ottaa pois päältä, mutta Microsoft ei suosittele tämän tekemistä. == Lähteet == Luokka:Microsoft Windows
Lucia di Lammermoor

Lucia di Lammermoor on Gaetano Donizettin ooppera, joka ensiesitettiin Napolissa 1835. Se on tunnettu korkeista sävelistään, ja sitä pidetään yhtenä vaikeimmista koloratuurisopraanojen repertuaariin kuuluvista teoksista. Ooppera perustuu Walter Scottin romaaniin Lammermoorin morsian.Gaetano Donizetti (1797–1848) Lucia di Lammermoor, Naxos, viitattu 21.9.2022 == Henkilöt == * lordi Enrico Ashton – baritoni * Lucia, hänen sisarensa – koloratuurisopraano * Sir Edgardo di Ravenswood – tenori * Arturo Bucklaw – tenori * Raimondo Bidebent, Lucian rippi-isä – basso * Alisa, Lucian hovineito – mezzosopraano * Normanno, Ashtonin seuralainen – tenori Kuuluisia Lucioita ovat olleet muun muassa Maria Callas, Joan Sutherland, Beverly Sills ja Edita Gruberova. Edgardon roolin kuuluisia esittäjiä ovat Giuseppe Di Stefano, Carlo Bergonzi, Alfredo Kraus, Luciano Pavarotti ja Jose Carreras. == Lähteet == Luokka:Gaetano Donizettin teokset Lucia di Lammermoor Luokka:1830-luvun musiikkiteokset
Pelléas et Mélisande

Pelléas et Mélisande () on Claude Debussyn ainoaksi jäänyt ooppera, joka sai ensi-iltansa vuonna 1902 Pariisissa. ==Lähteet== Luokka:Claude Debussyn teokset Luokka:Ranskankieliset oopperat
Grand Beach

Grand Beach voi tarkoittaa seuraavia maantieteellisiä kohteita: * Grand Beach, Manitoba, Kanada. * Grand Beach, Michigan, Yhdysvallat. * Grand Beach Provincial Park, Manitoba, Kanada.
Vesityökortti

Vesityökortti on vesilaitoshenkilöstölle suunnattu kokeella suoritettava todistus heidän osaamisestaan. Vesityökortin suoritusvelvoite perustuu terveydensuojelulain muutokseen 285/2006http://www.finlex.fi/fi/laki/alkup/2006/20060285, joka tuli voimaan 1. toukokuuta 2006. Kevääseen 2012 asti vesityökortti tunnettiin nimellä vesihygieniapassi. Talousvettä toimittavissa laitoksissa ja uimahalleissa, kylpylöissä ja vastaavissa työskentelevien, veden laatuun vaikuttavia toimenpiteitä suorittavien henkilöiden tulee suorittaa talous- tai allasvesihygieeninen osaamistesti hyväksytysti. Talousvesihygienian osalta velvoite koskee yli 50 henkilön tarpeisiin tai yli 10 kuutiometriä talousvettä päivässä toimittavassa laitoksessa työskenteleviä henkilöitä. Talousvesihygieenisessä osaamistestissä on voinut suorittaa sekä vesilaitostestin että vesijohtoverkostot testin keväästä 2012 lähtien. Tätä ennen oli mahdollista erikoistua pinta- tai pohjavesilaitoksiin. Molemmilla nykyisillä kortilla tulee täytetyksi lainsäädännön velvoite. Omalta työnantajalta kannattaa kysyä, kumpaa korttia työnantaja pitää sopivampana suoritettavaksi. Kyseisissä paikoissa työskentelevällä on oltava riittävät perustiedot: * veden mikrobiologiasta * vesikemiasta * veden puhdistustekniikasta * veden käyttötarkkailusta * veden laatuun liittyvästä lainsäädännöstä * henkilökohtaisesta hygieniasta Työnantajan täytyy lisäksi pitää kirjaa työntekijöiden laitosteknisestä ja vesihygieenisestä osaamisesta ja esittää pyydettäessä tiedot kunnan terveydensuojeluviranomaiselle. Vesityökortin suoritus perustuu kirjalliseen osaamistestiin, jonka hyväksytysti läpäisseille Sosiaali- ja terveysalan lupa- ja valvontavirasto (Valvira) myöntää todistuksen eli vesityökortin. Osaamistodistus on voimassa 5 vuotta, jonka jälkeen testi on suoritettava uudelleen. Sosiaali- ja terveysalan lupa- ja valvontavirasto hyväksyy näyttökokeen pitäjät. Hyväksyttyjen testaajien tiedot löytyvät Valviran verkkosivuilta. Syyskuuhun 2011 mennessä talousvesihygieenisen testin hyväksytysti suorittaneita oli 17 199. Tarkempia säännöksiä testitodistuksesta sekä allasvesi- ja talousvesihygieenisestä osaamisesta on annettu sosiaali- ja terveysministeriön asetuksilla 1350/2006http://www.finlex.fi/fi/laki/alkup/2006/20061350 (allasvesitekninen osaaminen ja allasvesityökortti) ja 1351/2006http://www.finlex.fi/fi/laki/alkup/2006/20061351 (laitostekninen osaaminen ja talousvesityökortti). ==Katso myös== *Vesihuolto *Vedenkäsittely *Talousvesi *Tekopohjavesi ==Lähteet== Luokka:Tutkinnot Luokka:Vesihuolto Suomessa
Harrison Birtwistle

Harrison Paul Birtwistle (15. heinäkuuta 1934 Accrington, Lancashire – 18. huhtikuuta 2022 Mere, Wiltshire, Englanti) oli yksi merkittävimmistä brittiläisistä nykysäveltäjistä. Birtwistle opiskeli Manchesterin Royal College of Musicissa ja myöhemmin Royal Academy of Musicissa. Valmistumisen jälkeen hän työskenteli joitain vuosia opettajana, kunnes hän apurahan turvin pystyi keskittymään säveltämiseen ja jatkamaan opintojaan Yhdysvalloissa. Vuodesta 1975 vuoteen 1983 asti hän toimi Lontoon National Theatren musiikillisena johtajana. Birtwistlen sävellystyyli oli modernistinen, ja varsinkin hänen varhaistuotannostaan on havaittavissa Igor Stravinskyn ja Olivier Messiaenin vaikutus. Hänen oopperateoksensa ovat olleet erityisen tunnettuja. Birtwistle sai vuonna 2015 Wihurin Sibelius-palkinnon. ==Lähteet== ==Kirjallisuutta== * Luokka:Brittiläiset säveltäjät Luokka:Sibelius-palkinnon saajat Luokka:Vuonna 1934 syntyneet Luokka:Vuonna 2022 kuolleet
Grand Beach (Kanada)

Grand Beach on Winnipegjärven itärannalla Manitoban provinssissa Kanadassa sijaitseva ranta-alue. Se sijaitsee Grand Maraisin kylän laidalla St. Clementsin maalaiskunnassa. Alue on ollut winnipegiläisten suosimaa lomailualuetta 1920-luvulta lähtien. Grand Beach on osa Grand Beach Provincial Parkia, ja sen kuuluisin nähtävyys on kolmen kilometrin mittainen valkeasta hiekasta muodostuva hiekkaranta, jonka dyynit kohoavat jopa kahdentoista metrin korkeuteen vesirajan yläpuolelle. Rannan länsipäässä sijaitsevan laudoitetun kävelykadun varrella on pieni kauppakeskus ravintoloineen. Rannalla on lisäksi runsaasti puku- ja suihkuhuoneita. Grand Beach sijoittui Playboy Magazinen järjestämässä äänestyksessä maailman kymmenen parhaimman ranta-alueen joukkoon. ==Historia== Alueen kehitys alkoi vuonna 1916, kun Canadian Northern Railway rakensi rautatien Winnipegistä Grand Beachiin tarkoituksenaan kehittää aluetta Winnipegin alueen matkailukohteeksi ja täten hyötyä matkustajatuloista. Alueen kehittäminen kesti viitisentoista vuotta, ja siitä tuli niin suosittu, että suuren laman aikana se oli provinssin ainoa voittoa tuottanut viihdekeskus. Grand Beachiin rakennettiin suuri tanssipaviljonki, joka oli tiettävästi aikansa suurin paviljonki Kansainyhteisön maissa. Paviljonki tuhoutui tulipalossa vuonna 1950. Rautatieasemalta rakennettiin aivan laguunin rantaan saakka ulottunut lankutettu kävelytie, jonka varrelle nousi pieniä kauppoja ja ruokapaikkoja. ==Vuotuisia tapahtumia== * Canada Day Family Festival * Grand Marais Family Festival * Manitoba Summerfest ==Aiheesta muualla== * Grand Beach homepage * Grand Maraisin ja Grand Beachin historiaa * Googlen kartta alueesta * Manitoba Summerfest * Manitoba Conservation: Grand Beach * Tourism Grand Beach Luokka:Manitoban maantiede Luokka:Uimarannat
René Verheyen

René Verheyen (s. 21. maaliskuuta 1952) on belgialainen jalkapallovalmentaja ja entinen keskikenttäpelaaja. Vuodesta 2007 lähtien hän on toiminut belgialaisseura KMSK Deinzen päävalmentajana. Verheyen pelasi urallaan Lokerenissa 1974–1982, Club Bruggessa 1983–1987 ja KAA Gentissä 1987–1988. Belgian maajoukkueessa Verheyen voitti EM-hopeaa 1980 sekä oli mukanan MM- kisoissa 1982 ja EM-kisoissa 1984. Peliuransa jälkeen Verheyen on toiminut muun muassa Club Bruggen päävalmentajana vuosina 1999–2000. ==Lähteet== Luokka:Belgialaiset jalkapalloilijat Luokka:Belgialaiset jalkapallovalmentajat Luokka:Vuonna 1952 syntyneet Luokka:Elävät henkilöt
2-metyylioktaani

2-metyylioktaani on orgaaninen yhdiste (alkaani), joka on nonaanin (C9H20) isomeeri. Se on normaaliolosuhteissa olomuodoltaan väritöntä nestettä. 2-metyylioktaanin rakennekaava on CH3CH(CH3)C6H13, moolimassa 128,26 g/mol, sulamispiste −80 °C (192,78 K), kiehumispiste 143 °C (416,43 K), tiheys 0,713 g/cm3, taitekerroin 1,4008 ja CAS-numero 3221-61-2. == Lähteet == *2-metyylioktaanin ominaisuuksia ==Viitteet== Luokka:Alkaanit
Grand Beach Provincial Park

pienoiskuva|Puistoaluetta Winnipegjärven rannalta.Grand Beach Provincial Park on Manitoban provinssissa Kanadassa sijaitseva luonnonpuisto ja ulkoilualue. Winnipegjärven itärannalla noin tunnin automatkan päässä Winnipegistä Grand Maraisin kylän tuntumassa sijaitseva puistoalue on kuulu valkoisista hiekkadyyneistään ja viime jääkauden jälkeensä jättämistä muinaisrannoista. Liki kolmen kilometrin mittainen Grand Beachin hiekkaranta houkuttelee alueelle vuosittain tuhansittain kävijöitä. Alueella on runsaasti matkailupalveluita. Leirintäalueella on käytettävissä 48 leirintäpaikkaa, joista 18 on varustettu sähköliitännöin. Alueen ulkoilumahdollisuuksiin kuuluvat lintubongausmaastot sekä pyöräily- ja kävelyreitit. Myös purjehdus ja marjastus ovat suosittuja ajanviettotapoja. Talvisin aluetta käytetään pääasiassa moottorikelkkasafareiden järjestämiseen. == Aiheesta muualla == Luokka:Manitoban maantiede Luokka:Kanadan luonnonsuojelualueet
Jevgeni Onegin (ooppera)

Jevgeni Onegin () on Pjotr Tšaikovskin säveltämä kolminäytöksinen ooppera, joka perustuu Aleksandr Puškinin samannimiseen runoteokseen. Sitä pidetään säveltäjän merkittävimpänä oopperateoksena. Teoksen kantaesitys oli Moskovassa 1879. Suomessa ooppera esitettiin ensimmäisen kerran Helsingissä vuonna 1906, suomeksi vuonna 1909.Keijo Virtamo (toim.): Otavan musiikkitieto (2. painos), s. 297. Helsinki: Otava, 1997. == Päähenkilöt == *Larina, leskeksi jäänyt rikas maatilanomistaja – sopraano *Tatjana, Larinan tytär – sopraano *Olga, Larinan tytär – altto tai mezzosopraano *Njanja, Larinan lastenhoitaja – altto *Lenski, runoilija, Olgan sulhanen – tenori *Onegin, maailmanmatkailija, Lenskin ystävä – baritoni *Gremin, ruhtinas – basso == Synopsis == Tapahtumapaikka ja -aika Venäjä 1800-luvulla. Larina ja hänen tyttärensä Tatjana ja Olga elävät maaseutukartanossa. Tatjana lukee kirjoja ja haaveilee rakkaudesta, ja kun Olgan sulhanen Lenski tuo vierailulle maailmanmies Jevgeni Oneginin, Tatjana rakastuu. Tatjana kirjoittaa Oneginille kirjeen, mutta Onegin torjuu hänet. Tatjanan nimipäiväkutsuilla syntyy riita, jonka seurauksena Lenski haastaa Oneginin kaksintaisteluun. Lenskin kohtalona on kuolla. Vuosien kuluttua Onegin tapaa tanssiaisissa Tatjanan, joka nyt on ruhtinas Greminin vaimo. Onegin rakastuu ja lähettää Tatjanalle kirjeen, mutta nyt on Tatjanan vuoro torjua Onegin. ==Lähteet== Luokka:Venäjänkieliset oopperat Luokka:Pjotr Tšaikovskin teokset
Buyit

Buyit (myös Puyit, Bouyeit tai Buyeit; oma lausunta: Buxqyaix, IPA: [], tai Puzhongit, Buraot, Pumanit; kiinaksi: 布依族; Pinyin: Bùyīzú) on eteläisessä Kiinassa asuva virallisesti tunnustettu etninen ryhmä. Buyeja oli Kiinassa vuoden 2010 väestönlaskennan mukaan yhteensä 2 971 460. Suurin osa buyeista asuu Yunnanin-Guizhoun ylängöllä etenkin Guizhoun eteläosassa ja sen naapurialue Guangxin puolella. Buyien on kielitieteellisten seikkojen takia päätelty olevan hyvin läheistä sukua zhangeille. Buyin kieli ja zhuangin kieli ovat hyvin samankaltaisia ja etenkin zhuangin pohjoismurteet ovat lähes täysin ymmärrettäviä buyin puhujille. Buyeja pidetäänkin joskus pelkästään zhuangien alaryhmänä. Molemmat kansat ovat myös pitkälle kiinalaistuneet heidän käyttäessään han-kiinalaisia vaatteita, viljelytekniikoita, sekä yhä enemmin kiinaa. Buyit asuttavat tavallisesti kyliä tasangoilla ja jokilaaksoissa. Tyypillisessä talossa on kaksi kerrosta, joista ylin on asuinkäytössä ja alin kotieläinten suojana. Tavallisia kotieläimiä ovat esimerkiksi lampaat, siat, kanat, naudat ja vesipuhvelit. Buyien asuttaman alueen maaperä on hedelmällistä ja sillä viljellään esimerkiksi puuvillaa, hamppua, silkkiä, riisiä, teetä ja sokeriruokoa. Osa buyeista harjoittaa myös metsänhoitoa kasvattamalla mäntyjä ja pihtoja vientikauppaan. Historiallisesti buyit olivat tunnettuja kauppiaina ja he toimivat paikallisten vähemmistökansojen ja han-kiinalaisten välisen kaupan välikäsinä. Buyit harjoittavat useita eri uskontoja kuten kristinuskoa ja taolaisuutta, mutta suurin osa heistä harjoittaa perinteistä polyteististä uskontoaan, johon kuuluu esi-isien palvonta ja animismi. Kuva:Shitoucun,Longtanzhen,Guizhou,China.jpg | Buyien kylä Shitou, Guizhousta länteen. Kuva:Buyi man polished-cloth clothes - Yunnan Nationalities Museum - DSC04246.JPG | Buyimiesten vaatteet. Kuva:Buyi woman polished-cloth clothes - Yunnan Nationalities Museum - DSC04248.JPG | Buyinaisten vaatteet. Kuva:Manuscripts in the Yunnan Nationalities Museum - DSC03928.JPG | Buyin kielen käsikirjoituksia. ==Lähteet== == Aiheesta muualla == * Radio86.fi: Buyi-kansa ja vesiputouksen lohikäärme *
Kyröjoki tuluvii

Kyröjoki tuluvii on Rehupiiklesin vuonna 1996 julkaistu albumi. * Malcolm McGraffeety (ent. Hakkoolan Juho) * Randy Malonnie (ent. Hariujusluoman Keijo) * Ozzy Leland (ent. Hautapakan Kalevi) * Sutter Lund (ent. Koivikon Raimo) * Steve Wonderful (ent. Kyrköösjärven Eino) * Burton Windermeare (ent. Mettoomäjen Tapsu) * David Warhole (ent. Piirto-Rajalan Tauno) * Robert Ashley (ent. Sirvelim' Mauri) * Neil Ashley (ent. Sirvelin Kaappoo) * London B. Johnsson (ent. Välikohtaaser' Reino) == Kappaleet == # Mua flikat ei saa - säv., san., sov. Joose Tammelin \- 2'48 - Tauno # Lopputili (You Can't Hurry Love) - Holland, Dozier, Holland, suom. san., sov. Joose Tammelin \- 2'41 - Tapsa # Kyröjoki tuluvii (Green River) - John Fogerty, suom. san., sov. Joose Tammelin \- 6'30 - Tauno # Rauhanlinna - säv., san., sov. Joose Tammelin \- 4'38 - Kaapo ja Jussi-kuoro # Jalasrakkautta (Desafinado) - A. C. Jobim, suom. san., sov. Joose Tammelin \- 3'18 - Mauri # Fräköötä (Hang On To Your Life) - Kurt Winter, Burton Cummings, suom. san., sov. Joose Tammelin \- 3'30 - Tauno # Saparaparapau (You Are The One That I Want) - John Farrar, suom. san., sov. Joose Tammelin \- 2'58 - Eino # Olovanansa olevinaan (Owner Of A Lonely Heart) - Rabin, Anderson, Squire, Horn, suom. san., sov. Joose Tammelin \- 4'33 - Keijo # Kaffeej'juonnin tairot (Bote de cerveza) - Trad., suom. san., sov. Joose Tammelin \- 3'54 - Tauno # Minen tykkää maksaloorasta (Wicked Game) - Chris Isaak, suom. san., sov. Joose Tammelin \- 4'43 - Tapsa # Kettu-Laimi - säv., san., sov. Joose Tammelin \- 7'35 - Tapsa # Harijun taloo (Harjun talo) - säv. Koivisto, san. Tammilehto, uud.san., sov. Joose Tammelin \- 3'40 - Tauno # Tauno Piirto-Rajala (Charlie Brown) - Benito di Paula, suom. san., sov. Joose Tammelin \- 6'43 * Tuotanto: Rehupiikles Oy * Kappaleiden sanat ovat kansivihkossa. == Lähteet == CD-levy AIVcd-4712 (Record Records, 1996) === Viitteet === Luokka:Vuoden 1996 albumit Luokka:Rehupiiklesin albumit
Starhawk

Starhawk (s. Miriam Simos, 17. kesäkuuta 1951 St. Paul, Minnesota) on yhdysvaltalainen kansalaisaktivisti. Starhawkin isä Jack Simos kuoli tytön ollessa viiden vanha. Äiti Bertha Simos oli professori Kalifornian yliopistossa Los Angelesissa (UCLA). Molemmat vanhemmat olivat venäjänjuutalaisten maahanmuuttajien lapsia. Starhawk opiskeli viestintää UCLA:ssa. Hän meni naimisiin Edwin Rahsmanin kanssa vuonna 1977. Hänen nykyinen miehensä on David Miller. Starhawk tunnetaan pakanallisuuden teoreetikkona ja ekofeminismin tunnetuimpiin edustajiin kuuluvana. Starhawkin teos The Spiral Dance (1979) on uuspakanallisen Jumalatar-liikkeen perusteos. Starhawk asuu San Franciscossa, jossa hän työskentelee Reclaiming-nimisessä pakananoitien yhteisössä, jota hän oli mukana perustamassa 1970-luvulla. Yhteisö tarjoaa kursseja, työpajoja, leirejä ja julkisia rituaaleja, joissa yhdistyvät kansalaisaktivismi ja luontokeskeinen henkinen elämä. Päämääränä on hengen ja politiikan yhdistäminen. Starhawk tunnetaan kansainvälisellä tasolla väkivallattoman ja suoran toiminnan harjoittajana, joka toimi rauhanliikkeessä, naisliikkeessä, ympäristöliikkeessä sekä globalisaatiokriittisessä liikkeessä. Hän matkustaa ja opettaa laajalti Pohjois-Amerikassa, Euroopassa ja Lähi-idässä pitäen luentoja ja työpajoja. Starhawk on kirjoittanut lukuisia kirjoja sekä internetissä levinneitä kirjoituksia. == Teoksia == * * * Truth or Dare (1988) * * Webs of Power: Notes from the Global Uprising (2003) * The Earth Path (2004) == Lähteet == == Aiheesta muualla == * Kotisivut Luokka:Yhdysvaltalaiset anarkistit Luokka:Yhdysvaltalaiset kansalaisaktivistit Luokka:Okkultistit Luokka:Uuspakanat Luokka:Yhdysvaltalaiset pasifistit Luokka:Yhdysvaltalaiset tietokirjailijat Luokka:Yhdysvaltalaiset feministit Luokka:Vuonna 1951 syntyneet Luokka:Elävät henkilöt
Valassaaret

Valassaaret () on Suomeen kuuluva saaristo Pohjanlahdella. Se sijaitsee Merenkurkun ulkosaaristossa noin 15 kilometrin päässä Björköstä, ja kuuluu Valassaarten–Björkögrundenin luonnonsuojelualueeseen. Saarilla sijaitsee myös vuonna 1886 valmistunut 36 metriä korkea Valassaarten majakka. Valassaarten saaristo on kulttuurimaisemaa, jossa luonto vääjäämättä valtaa itselleen enemmän alaa. Aluetta on käytetty laitumena ja saarilta on korjattu heinää kotieläinten rehuksi. Ruotsinkielisellä Pohjanmaalla toimivan luonnontieteellisen yhdistyksen Ostrobothnia Australiksen ylläpitämä Valassaarten biologinen asema sijaitsee Ebbskärin saarella. == Ilmasto == == Aiheesta muualla == * Ostrobothnia Australis r.f.: Valassaarten biologinen asema Luokka:Suomen merialueiden saaret Luokka:Merenkurkun saaret Luokka:Mustasaaren luonto Luokka:Björköby
Post- och Inrikes Tidningar

Post- och Inrikes Tidningar on entinen ruotsalainen sanomalehti ja nykyisin internetsivusto, joka julkaisee virallisia kuulutuksia arkipäivisin vuoden ympäri, paitsi joulu-, juhannus- ja uudenvuodenaattoina. Valtakunnankansleri Axel Oxenstierna perusti lehden edeltäjän Ordinari Post Tijdenderin vuonna 1645. Hänen tavoitteenaan oli tuoda julki Ruotsin valtion virallisia näkemyksiä ja kuulumisia sekä käyttää lehteä sotapropagandassaan. Vuonna 1760 perustettiin toinen lehden edeltäjistä, Inrikes Tidningar, ja vuodesta 1791 molempia julkaisi Ruotsin akatemia. Vuonna 1821 ne yhdistettiin nykyisen nimen alle, joskin vuosina 1834–1844 lehti oli nimeltään Sveriges Stats-Tidning. Post- och Inrikes Tidningarissa julkaistaan nykyisin muun muassa virallisia kuulutuksia konkursseista sekä julkisista huutokaupoista. Paperilehtenä sanomalehti lakkasi ilmestymästä vuoden 2007 tammikuussa, kun se muutettiin Internetissä julkaistavaksi verkkolehdeksi. Samalla Ruotsin akatemia myi julkaisuoikeudet Bolagsverketille (virasto, joka huolehtii yritysrekisteristä) vuotuista maksua vastaan, jota käytettiin SAOB-sanakirjan rahoittamiseen. == Lähteet == == Aiheesta muualla == * Julkaisun verkkosivut Luokka:Ruotsalaiset sanomalehdet Luokka:Uutissivustot Luokka:Ruotsin akatemia
Jan Ceulemans

Jan Ceulemans (s. 28. helmikuuta 1957 Lier) on belgialainen jalkapallovalmentaja ja entinen keskikenttäpelaaja. Hän on toiminut kesästä 2007 lähtien KVC Westerlon päävalmentajana. == Peliura == Ceulemans kuului Belgian jalkapallomaajoukkueen avainpelaajiin sen menestysvuosina 1980-luvulla. Ceulemansin maajoukkueuran kohokohta oli EM-lopputurnaus Italiassa 1980, kun Belgia voitti hopeaa. MM-kisoissa 1986 Meksikossa Ceulemans toimi maajoukkueen kapteenina ja johdatti kolmella maalillaan Belgian neljänneksi. Hän lopetti maajoukkueuransa Italian MM-kisojen ensimmäiselle pudotuspelikierrokselle 1990. Ceulemans pelasi maajoukkueessa 96 ottelua, mikä oli Belgian maajoukkueen ennätys vuoteen 2017 saakka. Pelaamissaan otteluissa hän teki 23 maalia. Seuratasolla Ceulemans menestyi Club Bruggessa. Hän edusti seuraa vuosina 1977–1992 ja voitti tuona aikana muun muassa neljä Belgian mestaruutta. Ceulemans lopetti pelaajauransa polvivamman vuoksi 35-vuotiaana 1992. Jalkapallolegenda Pelé listasi Ceulemansin vuonna 2004 maailman 125 parhaan elossa olevan jalkapalloilijan joukkoon. Ceulemansin lisäksi belgialaisista listalle pääsivät vain Franky Van Der Elst ja Jean-Marie Pfaff. Seurat pelaajana * 1974–1978 Lierse SK * 1978–1992 Club Brugge * 1977–1990 Belgian jalkapallomaajoukkue Meriitit pelaajana * Belgian mestaruus (4): 1980, 1988, 1990, 1992 * Belgian Cupin voitto (2): 1986, 1991 * Belgian Super Cupin voitto (6): 1980, 1986, 1988, 1990, 1991, 1992 * EM-hopea: 1980 == Valmennusura == Ceulemans aloitti valmennusuransa 1992 KSC Eendracht Aalstin päävalmentajana. Ceulemans nosti seuran Belgian pääsarjatasolle 1994 ja aina UEFA Cupin karsintoihin saakka. 1998 hän siirtyi Aalstista KVC Westerloon, jonka hän valmensi UEFA Cupiin. Vuonna 2005 hän palasi Club Bruggeen tehden seuran kanssa kolmen vuoden sopimuksen päävalmentajan tehtävistä. Hänet kuitenkin erotettiin huhtikuussa 2006 kehnojen tulosten vuoksi. Kesällä 2007 Ceulemans palasi päävalmentajaksi KVC Westerloon, jota oli luotsannut aiemmin seitsemän vuoden ajan. Seurat valmentajana * 1992–1998 KSC Eendracht Aalst * 1998–2005 KVC Westerlo * 2005–2006 Club Brugge * 2007– KVC Westerlo Meriitit valmentajana * Belgian cup: 2001 **Hopeaa: 2011 == Lähteet == Luokka:Belgialaiset jalkapalloilijat Luokka:Belgialaiset jalkapallovalmentajat Luokka:FIFA 100 Luokka:Vuonna 1957 syntyneet Luokka:Elävät henkilöt
Hornankoski

Hornankoski on suomalainen melodraamaelokuva vuodelta 1949. Sen ovat ohjanneet Teuvo Tulio ja Roland af Hällström. Af Hällströmin osuus oli tiettävästi työ apulaisohjaajana suomenkielisessä versiossa. Tulio teki elokuvasta samalla myös ruotsinkielisen version Forsfararna.Arto Pajukallio, Elokuvat, Helsingin Sanomat 26.5.2012, sivu D 9 ==Juoni== Tarinassa Yli-Koskelan tilan pojat rakastuvat samaan naiseen. Hyväksi heistä paljastuu yllättäen tukkilainen ja korttihai Aarne (William Markus), joka luulee tappaneensa miehen.MH: Hornankoski, Päivän elokuvia, Tv-maailma, 29/2012 sivu 25 Toinen, Artturi (Åke Lindman), käyttää tätä luuloa hyväkseen kehottamalla veljeään lähtemään ennen kuin on liian myöhäistä. Oikeasti mies, jonka Aarne luuli tappaneensa, kuitenkin pelastui Artturin avulla, mutta jottei huijaus paljastuisi, tämä käskee miehen kadota ikiajoiksi. ==Huomautuksia== Elokuvatarkastamo leikkasi suomenkielisestä versiosta heinäkasakohtauksesta pois pari metriä. Ruotsinkielistä versiota ei tarkastettu eikä esitetty Suomessa, ja kohtaus on siinä kokonaisena. Ruotsinkielinen on kuitenkin muun leikkauksen vuoksi noin kymmenen minuuttia suomenkielistä lyhyempi. Åke Lindmanilla on elokuvassa hänen ensimmäinen elokuvaroolinsa, ja hän sai siitä pysyvän konnanleiman. ==Arviot== Jussi Talvi soveltaa käsikirjoituksessa Tulion tuotannon perusteemoja. Kritiikissä todetaan, että Kain ja Aabel -elokuva pursuaa intohimoa ja kavalaa petollisuutta.Arto Pajukallio, Elokuvat, Helsingin Sanomat 26.7.2012, sivu B 11 Esko Töyri voitti elokuvan ansiosta 1949 parhaan kuvauksen Jussi-palkinnon. Palkinnon perusteluissa mainittiin myös Töyrin kuvaama Vain kaksi tuntia -elokuva. ==Näyttelijät== ==Lähteet== Luokka:Tukkilaiselokuvat Luokka:Suomalaiset mustavalkoelokuvat Luokka:Vuoden 1949 suomalaiset elokuvat Luokka:Melodraamat Luokka:Teuvo Tulion ohjaamat elokuvat Luokka:Roland af Hällströmin ohjaamat elokuvat
Antiferromagnetismi

Antiferromagneettisissa aineissa magneettiset momentit järjestyvät säännölliseen hilaan siten, että vierekkäiset magneettiset momentit osoittavat vastakkaisiin suuntiin. Ulkoisesti aine vaikuttaa siis epämagneettiselta, sillä magneettiset momentit kumoavat toisensa. Yleensä ottaen antiferromagneettisuus esiintyy aineissa vain tietyn lämpötilan alapuolella ja sen yläpuolella atomien magneettiset momentit ovat epäjärjestäytyneessä tilassa. Tätä lämpötilaa sanotaan Néelin lämpötilaksi. Néelin lämpötilan yläpuolella tällainen aine on yleensä paramagneettista. Harvat aineet ovat antiferromagneettisia. Jotkin oksidit, esimerkiksi mangaanioksidi (MnO) ja ilmeniitti (FeTiO3), ovat kuitenkin sitä. Tämä johtuu siitä, että oksidien kiteissä happiatomit pitävät metalli-ionit kaukana toisistaan, jolloin vierekkäisten alkeisalueiden toisiaan suuntaava vaikutus on epäsuoraa ja tapahtuu hapen elektronipilven kautta. Eräillä mineraaleilla, mm. hematiitilla α-Fe2O3, esiintyy antiferromagneettisuudesta huolimatta nollasta poikkeava nettomomentti. Tällaisten poikkeamien syynä voivat olla esimerkiksi kiteiden epäpuhtaudet tai vierekkäisten momenttien keskinäinen kallistuma (engl. spin canting). ==Kirjallisuutta== * Luokka:Magnetismi
Lapinesikko

Lapinesikko (Primula stricta) on pohjoisen pallonpuoliskon arktisilla alueilla kasvava esikkolaji. Suomessa se on harvinainen Lapin kasvi. == Ulkonäkö ja koko == Lapinesikko kasvaa 5–20 senttimetriä korkeaksi, hedelmäasteella pituus voi olla jopa 35 cm. Lehdet ovat ruusukkeena kasvin tyvellä. Lehtilapa on vastapuikea, suippotyvinen, tavallisesti kärjestä isonirhainen. Lehden ruoti on lyhyt ja siipipalteinen. Lehtien alapinta, vanan latva ja kukkaperät ovat jauheettomia tai niukkajauheisia, verhiö vain sisäpinnaltaan runsasjauheinen. Hennon, pystyn kukkavanan päässä on yleensä 3–5 sinipunaista kukkaa, jotka ovat keskeltä keltaisia. Lapinesikko kukkii Suomessa kesä- heinäkuussa.Retkeilykasvio 1998, s. 216. == Levinneisyys == Lapinesikkoa tavataan Skandinaviassa Skandien vuoristossa Keski-Ruotsin tasalta pohjoiseen, Kuolan niemimaalla ja sen eteläpuolella Vienan Karjalan pohjoisimmassa osassa. Levinneisyysalue jatkuu hajanaisena tundralla itään Uralin tienoille. Lapinesikkoa esiintyy myös Islannissa ja Grönlannissa. Pohjois-Amerikassa se on levinnyt Kanadan ja Alaskan arktisille rannikoille, Alaskassa myös sisämaan vuoristoihin. Suomessa lapinesikko on harvinainen. Sitä on tavattu vain Kuusamon-Sallan seudulla, Keski-Lapissa erityisesti Kitisen jokilaaksossa ja laajemmalti Pohjois-Lapissa. Myös Enontekiöllä Kölivuoriston levinneisyysalue sivuaa Suomea. Laji on kuitenkin monin paikoin taantunut tai kadonnut.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 19.10.2017. == Elinympäristö == Suomessa lapinesikkoa tavataan pohjoisen rantaniityillä sekä rantakallioilla ja -kivikoissa. Laji on voimakkaasti harvinaistunut. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2022: Lapinesikon levinneisyys Suomessa. * Pohjolan kasvien pauloissa: Primula stricta – lapinesikko * ITIS: Primula stricta * United States Department of Agriculture (USDA): Primula stricta Luokka:Esikot Luokka:Suomen erittäin uhanalaiset kasvit
Opri

Opri on Edvin Laineen ohjaama suomalainen mustavalkoelokuva vuodelta 1954. Se perustuu Kyllikki Mäntylän näytelmään Opri (1953) ja kertoo vanhainkodin asukkaista, joista nimihenkilö on vanhainkotiin joutunut hyväsydäminen karjalaisevakkomummo Opri, joka joutuu kohtaamaan ennakkoluulojaAL: Päivän elokuvia, Tv-maailma, 11/2013 sivu 17. Elokuvan näyttelijät saivat vuonna 1955 yhteensä kolme Jussi-palkintoa. Rakel Laakso palkittiin parhaasta naispääosasta, Ossi Kostia parhaasta miessivuosasta poikamaisena "huru-ukkona" ja Elsa Turakainen parhaasta naissivuosasta. ==Juoni== Karjalaisevakko, kunnalliskotiin joutuva iloinen mummo, on Rakel Laakson parhaana pidetty tulkinta. "Unennäkijäksi tähän maailmaan pantu" mummo saa kohdata erityisesti äreän Akviliinan ennakkoluulojaTv-maailma 15/2011 sivu 17Arto Pajukallio, Elokuvat, Helsingin Sanomat, 19.4.2011 sivu D 7 mutta hän opettaa tälle, ettei vihanpito yli kuoleman ole hyväksi. Akviliina marisee, että hyvähän Oprin oli, jos oli niin hyvä mies, että puhui tälle kuoleman ylikin, kun hänellä oli ollut sellainen, että aina sai pelätä henkeään, kun mies tuli juovuksissa kotiin. Opri vastaa: ==Arviot== Aikalaisarviossa Juha Nevalaisen (Ilta- Sanomat) toteaa: "... se ei ole tyhjä ja yhdentekevä katsottava, niin kuin elokuvamme useimmiten." Laineen ohjaus sai monelta kiitosta, joskin Bengt Pihström (Nya Pressen) löysi siitä jatkuvuuden puutteen. Paula Talaskivi (Helsingin Sanomat) pitää onnistuneena ratkaisua, että näyttelijät ovat samoja, jotka esittivät roolejaan jo teatterissa. Lehdistöarvio, viitattu 8.8.2014 2010-luvun arvioijankin mielestä Laineen ohjauksesta puuttuu punainen lanka ja tarina ei siksi etene sujuvasti. Näyttelijät vanhusten rooleissa saavat kuitenkin kiitosta ansiokkaasta tulkinnasta.HWR: Opri, Viikon tv- elokuvia, Tv-maailma, 32/2014 sivu 11 ==Näyttelijät== ==Palkinnot== *Jussit 1955: **naispääosa: Rakel Laakso **naissivuosa: Elsa Turakainen **miessivuosa: Ossi Kostia ==Lähteet== ==Aiheesta muualla== *Opri, Elokuvauutiset *Opri- kuunnelma Yle Elävässä arkistossa Luokka:Vuoden 1954 suomalaiset elokuvat Luokka:Suomalaiset draamaelokuvat Luokka:Suomalaiset näytelmiin perustuvat elokuvat Luokka:Suomalaiset mustavalkoelokuvat Luokka:Edvin Laineen ohjaamat elokuvat
Sukupolvi

Sukupolvi tarkoittaa tasoa vanhempien ja heidän jälkeläistensä muodostamassa jatkumossa. Esimerkiksi isovanhemmat, vanhemmat ja lapset muodostavat kaikki oman sukupolvensa. Toisessa Karl Mannheimin vuonna 1928 esittelemässä merkityksessä sukupolvi on suunnilleen samanikäisten ihmisten ryhmä, joita yhdistää 17–25-vuotiaana koettu avainkokemus. Tapauksesta riippuu, kuvastaako mannheimilainen sukupolvikäsite (kuten ”kadotettu sukupolvi” tai ”60-lukulaiset”) koko ikäluokkaa vai vain pientä ”eliittiä” siitä. Mannheimilaiset käyttävät sukupolvi-sanaa tässä merkityksessä ja edellistä kutsutaan ikäpolveksi. Kuvaannollisessa mielessä sukupolvi voi tarkoittaa paljon muutakin, esimerkiksi jonkin ajankohdan teknisiä laitteita eli teknologiasukupolvea. == Katso myös == * Suuret ikäluokat * X-sukupolvi * Y-sukupolvi / millenniaalit * Z-sukupolvi == Lähteet == *
Sinamore

Sinamore oli suomalainen, Haminassa perustettu goottimetalliyhtye, joka oli toiminnassa vuodesta 1998 vuoteen 2009. == Jäsenet == * Mikko Heikkilä – laulu, kitara * Sami Hauru – kitara * Jarno Uski – basso * Miika Hostikka – rummut === Entiset jäsenet === * Tommi Muhli – kitara == Diskografia == ;Studioalbumit * * ;Singlet * ;Demot * ;Musiikkivideot * * * == Aiheesta muualla == * Official website * Official MySpace.com * Sinamore at Napalm Records === Videot === *"Darkness of Day" (2006) at Napalm Records (WMV) *"Fallen" (2006) at Napalm Records (WMV) Luokka:Suomalaiset rockyhtyeet
Comfortably Numb

Comfortably Numb on rock-yhtye Pink Floydin kappale vuodelta 1979. Se on yhtyeen The Wall -albumilla. Kappale tunnetaan etenkin David Gilmourin kitarasooloista. Kappale julkaistiin vuonna 1980 singlenä Australiassa, Kanadassa, Japanissa, Uudessa-Seelannissa ja Yhdysvalloissa. Se saavutti vuonna 1988 Yhdysvalloissa sijan 24 Mainstream Rock -listalla. == Lähteet == ==Aiheesta muualla== * Roger Waters + David Gilmour: Comfortably Numb, Live, O2 Arena 2011 YouTubessa Luokka:Pink Floydin kappaleet Luokka:Vuoden 1979 kappaleet
Etelä-Afrikan Grand Prix 1968

Etelä-Afrikan Grand Prix 1968 oli Formula 1 -sarjan osakilpailu, joka ajettiin 1. tammikuuta 1968 Kyalamin radalla. Kilpailu oli kauden ensimmäinen, ja sen voitti Jim Clark, jolle kilpailu oli viimeinen F1-kilpailu. Hän nimittäin kuoli ennen seuraavaa osakilpailua. == Tulokset == 1968 South African Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 4 Jim Clark Lotus-Ford 80 1:53:57.4 1 9 2 5 Graham Hill Lotus-Ford 80 25.3 2 6 3 3 Jochen Rindt Brabham-Repco 80 30.4 4 4 4 8 Chris Amon Ferrari 78 + 2 krs. 8 3 5 1 Denny Hulme McLaren-BRM 78 + 2 krs. 9 2 6 21 Jean-Pierre Beltoise Matra-Ford 77 + 3 krs. 18 1 7 19 Jo Siffert Cooper-Maserati 77 + 3 krs. 16 8 7 John Surtees Honda 75 + 5 krs. 6 9 17 John Love Brabham-Repco 75 + 5 krs. 17 NC 23 Jackie Pretorius Brabham-Climax 71 Ei sijoitusta 23 Kesk. 6 Dan Gurney Eagle-Weslake 58 Öljyvuoto 12 Kesk. 9 Jacky Ickx Ferrari 51 Öljyvuoto 11 Kesk. 20 Jo Bonnier Cooper-Maserati 46 Ylikuumeneminen 19 Kesk. 16 Jackie Stewart Matra-Ford 43 Moottori 3 Kesk. 18 Sam Tingle LDS-Repco 35 Ylikuumeneminen 22 Kesk. 25 Basil van Rooyen Cooper-Climax 22 Moottori 20 Kesk. 11 Pedro Rodríguez BRM 20 Polttoaineen syöttö 10 Kesk. 2 Jack Brabham Brabham-Repco 16 Moottori 5 Kesk. 10 Andrea de Adamich Ferrari 13 Onnettomuus 7 Kesk. 12 Mike Spence BRM 7 Polttoaineen syöttö 14 Kesk. 14 Brian Redman Cooper-Maserati 4 Öljyvuoto 21 Kesk. 22 Dave Charlton Brabham- Repco 3 Tasauspyörästö 14 Kesk. 15 Ludovico Scarfiotti Cooper-BRM 2 Vesiputki 15 == Muuta == *Nopein kierros: Jim Clark 1'23.700 *Jim Clarkista tuli eniten F1-kilpailuja voittanut kuljettaja vuoden 1973 Hollannin GP:n asti ==Lähteet== Luokka:Etelä-Afrikan Grand Prix Luokka:Formula 1 -kausi 1968
Espanjan Grand Prix 1968

Espanjan Grand Prix 1968 oli Formula 1 -sarjan osakilpailu, joka ajettiin 12. toukokuuta 1968 Jaraman radalla. Kilpailun voitti Graham Hill, jolle voitto oli kauden ensimmäinen. == Tulokset == 1968 Spanish Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 10 Graham Hill Lotus-Ford 90 2:15:02.1 6 9 2 1 Denny Hulme McLaren-Ford 90 15.9 3 6 3 14 Brian Redman Cooper-BRM 89 + 1 krs. 13 4 4 15 Ludovico Scarfiotti Cooper-BRM 89 + 1 krs. 12 3 5 6 Jean-Pierre Beltoise Matra-Ford 81 + 9 krs. 5 2 Kesk. 2 Bruce McLaren McLaren-Ford 77 Öljyvuoto 4 Kesk. 7 John Surtees Honda 74 Vaihdelaatikko 7 Kesk. 16 Jo Siffert Lotus-Ford 62 Voimansiirto 10 Kesk. 19 Chris Amon Ferrari 57 Polttoainepumppu 1 Kesk. 5 Piers Courage BRM 52 Polttoainepumppu 11 Kesk. 9 Pedro Rodríguez BRM 27 Onnettomuus 2 Kesk. 21 Jacky Ickx Ferrari 13 Sytytys 8 Kesk. 4 Jochen Rindt Brabham-Repco 10 Öljynpaine 9 DNS 3 Jack Brabham Brabham-Repco Moottori == Muuta == *Nopein kierros: Jean-Pierre Beltoise 1'28.300 *Jean-Pierre Beltoisen ensimmäinen nopein kierros ==Lähteet== Luokka:Formula 1 -kausi 1968 1968 Luokka:Madridin itsehallintoalueen urheilu
Monacon Grand Prix 1968

Monacon Grand Prix 1968 oli Formula 1 -sarjan osakilpailu, joka ajettiin 26. toukokuuta 1968 Monacon katuradalla. Kilpailun voitti Graham Hill, jolle voitto oli kauden toinen. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 9 Graham Hill Lotus-Ford 80 2:00.32,3 1 9 2 15 Richard Attwood BRM 80 2,2 6 6 3 7 Lucien Bianchi Cooper-BRM 76 + 4 krs. 14 4 4 6 Ludovico Scarfiotti Cooper-BRM 76 + 4 krs. 15 3 5 12 Denny Hulme McLaren-Ford 73 + 7 krs. 10 2 Kesk. 8 John Surtees Honda 16 Vaihdelaatikko 4 Kesk. 4 Pedro Rodríguez BRM 16 Onnettomuus 9 Kesk. 17 Jo Siffert Lotus-Ford 17 Tasauspyörästö 3 Kesk. 1 Jean-Pierre Beltoise Matra 11 Onnettomuus 8 Kesk. 16 Piers Courage BRM 11 Runko 11 Kesk. 19 Dan Gurney Eagle-Weslake 9 Moottori 16 Kesk. 3 Jochen Rindt Brabham-Repco 8 Onnettomuus 5 Kesk. 2 Jack Brabham Brabham-Repco 7 Ripustukset 12 Kesk. 11 Johnny Servoz-Gavin Matra-Ford 3 Vetoakseli 2 Kesk. 14 Bruce McLaren McLaren-Ford 0 Onnettomuus 7 Kesk. 10 Jackie Oliver Lotus-Ford 0 Onnettomuus 13 DNQ 18 Jo Bonnier McLaren-BRM DNQ 21 Silvio Moser Brabham-Repco == Muuta == *Nopein kierros: Richard Attwood 1'28.100 *Lucien Bianchin ainoa palkintosija. *Lotus julkisti uuden 49D-autonsa, jossa oli aerodynaamisemmat muodot sekä etusiipi. *Naapurivaltio Ranskan poliittisen tilanteen vuoksi osakilpailun järjestäjät joutuivat varautumaan sähkönsiirtohäiriöihin lainaamalla generaattoreita paikalliselta elokuvastudiolta. ==Lähteet== Luokka:Formula 1 -kausi 1968 Luokka:Monacon Grand Prix
Belgian Grand Prix 1968

Belgian Grand Prix 1968 oli Formula 1 -sarjan osakilpailu, joka ajettiin 9. kesäkuuta 1968 Spa-Francorchamps'n radalla. Kilpailun voitti Bruce McLaren, jolle voitto oli kauden ensimmäinen ja ensimmäinen sitten Monacon GP:n 1962, mutta uran viimeinen. Kyseessä oli myös McLaren-tallin historian ensimmäinen voitto. == Tulokset == 1968 Belgian Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Bruce McLaren McLaren-Ford 28 1:40:02.1 6 9 2 11 Pedro Rodríguez BRM 28 12.1 8 6 3 23 Jacky Ickx Ferrari 28 39.6 3 4 4 7 Jackie Stewart Matra-Ford 27 Polttoaine loppu 2 3 5 2 Jackie Oliver Lotus-Ford 26 Voimansiirto 15 2 6 15 Lucien Bianchi Cooper-BRM 26 + 2 krs. 12 1 7 3 Jo Siffert Lotus-Ford 25 Öljynpaine 9 8 10 Jean-Pierre Beltoise Matra 25 + 3 krs. 13 Kesk. 14 Piers Courage BRM 22 Moottori 7 Kesk. 6 Denny Hulme McLaren-Ford 18 Vetoakseli 5 Kesk. 20 John Surtees Honda 11 Ripustukset 4 Kesk. 22 Chris Amon Ferrari 8 Jäähdytin 1 Kesk. 16 Brian Redman Cooper-BRM 6 Ulosajo 11 Kesk. 12 Richard Attwood BRM 6 Öljyputki 18 Kesk. 18 Jack Brabham Brabham-Repco 6 Kaasu 10 Kesk. 1 Graham Hill Lotus- Ford 5 Vetoakseli 14 Kesk. 19 Jochen Rindt Brabham-Repco 5 Moottori 17 Kesk. 17 Jo Bonnier McLaren-BRM 1 Pyörä 16 == Muuta == *Nopein kierros: John Surtees 3'30.500 ==Lähteet== Luokka:Formula 1 -kausi 1968 Luokka:Belgian Grand Prix